इलियास होवे आज की प्रचलित सिलाई मशीन के आविष्कारक हैं। इस सिलाई मशीन को उन्होंने पहले से बनी मशीन में कई सुधार कर आविष्कृत किया। इसमें सुधार का आइडिया उन्हें एक सपने में मिला। तत्कालीन मशीनों में समस्या थी कि सुई में नौका कहाँ रखी जाय? सामान्य सुई में सुई की नोक के दूसरे सिरे पर नौका होती है। उन्हें समझ नहीं आ रहा था कि नौका को नोक की ओर ही होना चाहिए। वे असफल ही रहते अगर उन्हें एक सपने से मदद न मिली होती। सपने में उन्होंने देखा कि वे एक अनोखे देश में वहाँ के निर्दयी राजा के लिए सिलाई की मशीन बना रहे हैं। मशीन बनाने के लिए 24 घंटे का समय दिया गया है। अगर इसमें मशीन नहीं बनी तो मौत की सजा मिलना तय। होवे काम में उलझे रहे पर निर्दिष्ट समय-सीमा में मशीन नहीं बना पा रहे थे। अब सजा की बारी आई। वे देखते हैं कि भालों के साथ राजा के सैनिक आ रहे हैं और उन्होंने उनके सिर के चारों ओर भालों की नोकें रख दी हैं। अचानक उनकी नींद खुली। सपने में उन्हें रास्ता मिल गया। नौका को नोक के पास होना चाहिए। रात के 4 बजे थे। लेकिन वे उसी क्षण अपनी वर्कशॉप में गये और सुबह 9 बजे तक सुई बना ली। इस तरह आज की प्रचलित सिलाई मशीन का आविष्कार हो गया।